# Clemente Bernad Asiain

Clemente Bernad Asiain (Pamplona, 7 de maig de 1963) és un fotògraf i productor de documentals basc, especialitzat en temàtiques socials i polítiques.

## Trajectòria

El 1985 es va llicenciar en Belles arts en l'especialitat de fotografia, cinema i vídeo per la Universitat de Barcelona. Posteriorment, va realitzar estudis de postgrau amb un Diploma d'Estudis Avançats (DEA) en Sociologia per la Universitat Pública de Navarra (UPNA). Des de 1986, Bernad treballa com a fotògraf documental, especialitzat en temàtiques socials i polítiques del seu context cultural més pròxim.
Entre els seus reportatges fotogràfics destaquen Jornaleros (1987-1992), que il·lustra el nomadisme, la precarietat i la lluita sindical d'un col·lectiu de jornalers andalusos, Mujeres sin tierra (1994), sobre la vida de les dones saharauis en els camps de refugiats de la província de Tindouf, Pobres de nosotros (1995), un projecte col·lectiu sobre la marginalitat a Europa, Canopus (2001) sobre la crisi econòmica argentina, o Basque chronicles (1987-2015), sobre el conflicte polític del País Basc.
El 2004 va publicar El sueño de Malika, per al festival ExploraFoto de Salamanca, la història de la repatriació del cos de la marroquina Malika Laaroussi per a ser enterrada al seu poble després de morir en intentar arribar a les costes espanyoles en una pastera. Va fer la seva primera pel·lícula documental sobre el mateix tema, que va ser seleccionada per a la secció oficial en la primera edició del Festival Internacional de Cinema Documental de Navarra «Punt de vista». Aquell mateix any, va presentar el reportatge Los olvidados de Tubmanburg, una ciutat de Libèria, on 35.000 persones van romandre aïllades sense aliments ni subministraments a causa de la guerra civil, fins que va arribar l'ajuda humanitària.
El 2023 va publicar el llibre Cerca de aquí/Hemendik hurbil (en castellà i en basc) sobre el conflicte basc, amb 470 fotografies que documenten esdeveniments històrics de diverses dècades. A més de la seva pròpia narració, el llibre conté els assajos «La memoria es una necesidad» del sociòleg Emilio Silva, «Frío, frío» de l'escriptora argentina Ana Longoni i un altre text de l'antropòloga estatunidenca Jacqueline Urla, que exploren la necessitat de la memòria i la complexitat del documental.

### Memòria històrica

Bernad ha desenvolupat diversos projectes fotogràfics i documentals sobre la memòria històrica d'Espanya. Entre ells, destaca Donde habita el recuerdo (2003-2006), sobre els treballs de localització, identificació i exhumació de fosses de la guerra civil espanyola. El 2021 va publicar Do you remember Franco?, nom pres d'una cançó del cantautor estatunidenc Phil Ochs. Aquest assaig amb text de la periodista Isabel Cadenas Canó es complementa amb fotografies de Bernad de tres monuments rellevants del franquisme com són la Vall dels Caiguts, l'Arc de la Victòria de Madrid i el Monument als Caiguts de Pamplona.
El 2019, el jutjat penal núm. 3 de Pamplona el va condemnar a un any de presó i a una multa de 2.880 euros per un delicte de descobriment i revelació de secrets, en tractar de documentar el 2016, amb una microcámara i un micròfon ocults, les misses franquistes de la Germanor de Cavallers Voluntaris de la Santa Creu que se celebren en la cripta del Monument als Caiguts de Pamplona. La multa va ser sufragada per la Plataforma de Suport a Clemente Bernad a través d'un micromecenatge realitzat a la plataforma Goteo.

## Reconeixements

En 1994, Bernad va ser guardonat amb el Premi FotoPress de drets humans pel seu reportatge Mujeres sin tierra, sobre les dones sahrauís en els camps de refugiats del sud d'Algèria.

## Obra

* 1998 – Mujeres sin tierra, Conselleria de Cultura de la Junta d'Andalusia. ISBN 978-8482660257.
* 2004 – El sueño de Malika, Alkibla Proyectos Culturales. ISBN 84-609-2496-3.
* 2008 – La memoria de la tierra: exhumaciones de asesinados por la represión franquista, amb Eloy Alonso González. Tébar ISBN 978-8473603034.
* 2011 – Desvelados, Alkibla Proyectos Culturales. ISBN 978-8461540761.
* 2011 – Kept Awake, La Fábrica. ISBN 978-8415303169.
* 2014 – Te cuento... La sirenita, amb text de José Ovejero Lafarga. Alkibla Editorial. ISBN 978-84-943199-1-4.
* 2014 – Te cuento... Caperucita roja, amb text de Patxi Irurzun Ilundain. Alkibla Editorial. ISBN 978-8494319907.
* 2015 – Clemente Bernard: pequeña guía para descreídos, amb Carlos Cánovas. La Fábrica. ISBN 978-8495471031.
* 2014 – Te cuento... Blancanieves, amb text de Marta Sanz Pastor. Alkibla Editorial. ISBN 978-8494319921.
* 2015 – Te cuento... Juan sin miedo, amb text de Javier López Menacho. Alkibla Editorial. ISBN 978-84-943199-6-9.
* 2015 – Te cuento... Los tres cerditos, amb text d'Emilio Silva Barrera. Alkibla Editorial. ISBN 978-8494319952.
* 2015 – Te cuento... El patito feo, amb text d'Isabel Bono Martín. Alkibla Editorial. ISBN 978-8494319945.
* 2017 – Te cuento... La bella y la bestia, amb text de David Benedicte Escudero. Alkibla Editorial. ISBN 978-8494466953.
* 2021 – Do you remember Franco?, amb text d'Isabel Cadenas Cañón. ISBN 978-84-949355-2-7.
* 2023 – Cerca de aquí/Hemendik hurbil, amb textos de Clemente Bernad, Emilio Silva, Ana Longoni i Jacqueline Urla. Editorial Alkibla. ISBN 978-84-94935-55-8.

## Referències

* ↑ «Biografía y obras: Bernad, Clemente» (en castellà). Guggenheim Bilbao. [Consulta: 12 juny 2022].
* ↑ «Clemente Bernad: “Trabajar como fotoperiodista supone estar prácticamente en todo momento vulnerando alguna regla o alguna ley”» (en local). El Salto Diario. [Consulta: 13 juny 2022].
* ↑ «Clemente Bernad» (en castellà). Archivo Covid. [Consulta: 12 juny 2022].
* ↑ «Clemente Bernad en el Máster PHotoEspaña» (en castellà). PHotoEspaña, 19-12-2017. [Consulta: 14 juny 2022].
* ↑ «Ciudad de soledad y extrañeza» (en castellà). Noticias de Navarra. [Consulta: 14 juny 2022].
* ↑ «Te cuento...Juan sin miedo» (en castellà). ABC Blogs, 12-07-2015. [Consulta: 14 juny 2022].
* ↑ «Clemente Bernad: La buena mirada documental» (en castellà). Otra Forma de Mirar, 12-03-2012. [Consulta: 13 juny 2022].
* 1 2 «Clemente Bernad» (en castellà). Museu Reina Sofia. [Consulta: 13 juny 2022].
* ↑ «Noticias. Crítica de arte: El sueño truncado de Malika Laaroussi» (en castellà). Zaragoza.es, 20-05-2006. [Consulta: 13 juny 2022].
* ↑ «El sueño de Malika» (en castellà). Alkibla.
* ↑ «Exposiciones histórico» (en castellà). Museu de la Universitat d'Alacant. [Consulta: 13 juny 2022].
* ↑ «COMUNICACIONES. KOMUNIKAZIOAK Boletín Informativo de la Universidad Pública de Navarra/Nafarroako Unibertsitate Publikoa». DocPlayer.es. [Consulta: 13 juny 2022].
* ↑ «Clemente Bernad. Fotógrafo: Con mi cámara fotográfica no intento dar respuestas sino plantear preguntas» (en basc). Eusko Ikaskuntza. [Consulta: 13 juny 2022].
* ↑ «Cerca de aquí /Hemendik Hurbil - Clemente Bernad» (en castellà). Txalaparta.eus. [Consulta: 2 octubre 2023].
* ↑ «Cerca de aquí / Hemendik hurbil» (en local). El Salto Diario. [Consulta: 2 octubre 2023].
* ↑ «Presentación del libro 'Cerca de aquí/Hemendik hurbil'» (en castellà). Euskadi.eus, 04-01-2023. [Consulta: 2 octubre 2023].
* ↑ ««Donde habita el recuerdo» de Clemente Bernad» (en castellà). DOCMA.
* ↑ «Do you remember Franco?» (en castellà). Alkibla. [Consulta: 15 novembre 2024].
* ↑ «Condenado a un año de prisión por grabar un documental en la cripta de los Caídos de Pamplona» (en castellà). Infolibre, 10-04-2019. [Consulta: 14 juny 2022].
* ↑ «Un año de cárcel para el documentalista que grabó en la Cripta de los Caídos de Pamplona: "Me condenan por hacer mi trabajo"» (en castellà). Público. [Consulta: 14 juny 2022].
* ↑ «#LibertadParaInformar: Pago colectivo de la multa a Clemente Bernad» (en castellà). Goteo.org. [Consulta: 14 juny 2022].
* ↑ «Las fotos de Clemente Bernad muestran en Archidona el trabajo de las mujeres saharauis refugiadas» (en castellà). 20minutos.es, 10-04-2010. [Consulta: 14 juny 2022].
* ↑ «Clemente Bernad presenta el martes 'Donde habita el recuerdo'» (en castellà). Tenerife Espacio de las Artes. [Consulta: 14 juny 2022].
* ↑ Bernad, Clemente. Mujeres sin tierra. Junta de Andalucía, 1998. ISBN 84-8266-025-X. OCLC 43860346.
* ↑ Bernad, Clemente. El sueño de Malika. 1a. ed. Alkibla Proyectos Culturales, 2004. ISBN 84-609-2496-3. OCLC 433438666.
* ↑ Alonso González, Eloy; Rivas. La memoria de la tierra : exhumaciones de asesinados por la represión franquista. Tébar, 2008. ISBN 978-84-7360-440-6. OCLC 849456408.
* ↑ Bernad, Clemente. Desvelados : fotografías de Clemente Bernad., 2011. ISBN 978-84-615-4076-1. OCLC 850420876.
* ↑ Clemente Bernad : kept awake.. La Fábrica, 2011. ISBN 978-84-15303-16-9. OCLC 828682247.
* ↑ Bernad, Clemente. La sirenita. Primera edición, 2014. ISBN 978-84-943199-1-4. OCLC 913070302.
* ↑ Bernad, Clemente. Caperucita roja. Primera edición, 2014. ISBN 978-84-943199-0-7. OCLC 913070303.
* ↑ Cánovas, Carlos. Clemente Bernard : pequeña guía para descreídos. La Fábrica, 2000. ISBN 84-95471-03-5. OCLC 47797582.
* ↑ Bernad, Clemente. Blancanieves. Primera edición, 2014. ISBN 978-84-943199-2-1. OCLC 913070301.
* ↑ Bernad, Clemente. Juan Sin Miedo, 2015. ISBN 978-84-943199-6-9. OCLC 919798810.
* ↑ Bernad, Clemente. Los tres cerditos. Primera edición, 2015. ISBN 978-84-943199-5-2. OCLC 919797143.
* ↑ Bernad, Clemente. El patito feo. Primera edición. Alkibla Editorial, 2015. ISBN 978-84-943199-4-5. OCLC 922550025.
* ↑ Bernad, Clemente. La bella y la bestia. Primera edición, 2017. ISBN 978-84-944669-5-3. OCLC 1015317374.
* ↑ «Cerca de aquí / Hemendik hurbil» (en local). www.elsaltodiario.com. [Consulta: 1r octubre 2023].

## Bibliografia

* Parejo, Nekane. «Diego Quiroga y Losada». A: Diccionario de fotógrafos españoles: del siglo XIX al XXI (en castellà). La Fábrica editorial, 2013, p. 88. ISBN 978-84-15691-09-9.
* «Biografía y obras: Bernad, Clemente» (en castellà). Museu Guggenheim Bilbao. [Consulta: 25 abril 2023].

## Enllaços externs

* Clemente Bernad Asiain - Lloc web oficial
* Clemente Bernad - blog oficial (castellà)